Себастиан Феттел

**Себастиан Феттел**  (*герм. Sebastian Vettel*, * 1987 оны 7-р сарын 3-нд Хеппенхайм, Хессен муж) нь германы авто уралдааны жолооч юм. Тэрээр 2007 онд Формула 1-д гараагаа эхэлсэн ба 2010 оны улирлын тэмцээнд түрүүлснээр Михаэль Шумахерийн дараах германы хоёр дахь дэлхийн аварга болсноос гадна одоогийн байдлаар Формула-1-ийн түүхэн дэх хамгийн залуу дэлхийн аваргаар тодорсон тамирчин юм. 2011, 2012, 2013 онуудад дэлхийн аварга цолоо амжилттай хамгаалснаар дөрөв дараалан түрүүлсэн амжилт гаргасан шилдэг гурван тамирчны нэгд тооцогддог. Себастиан 2009 оноос 2014 оны хооронд австрийн Ред Булл Расинг багт гэрээт тамирчин байсан. 2015 оноос 2020 он хүртэл италийн уралдааны жүчээ Ферраритай гэрээтэй байв. 2021 оноос эхлэн тэрбээр Их Британийн Астон Мартин багийн үндсэн нисгэгч болсон.

## Тамирчны гараа 
### Картинг спорт (1995-2002) 
Себастианыг моторт спортод оруулсан хүн нь түүний эцэг Норберт юм. Норберт Феттел нь 13 жил уулын спортын уралдаанд сонирхогч байдлаар оролцож байсан бөгөөд уралдааныхаа тэргийг сүүлд хүүгээ моторт спортод оруулахын тулд зарсан байсан байна. Бүр гуравхан настай байхад нь түүний эцэг Себастианыг өөрийнхөө кетт кар тэргээр тойрч явуулсдаг байгаад зул сарын баяраар түүнд 60 см³ бүхий хөдөлгүүртэй бамбини картыг бэлэглэсэн нь Себастианы анхны карт уралдааны тэрэг байв. Себастиан 2002 он хүртэл картинг спортод идэвхтэй оролцсон ба энэ хугацаанд германы болон европын өсвөрийн картингийн аваргаар шалгарч байжээ.

Себастианыг тамирчны гараагаа эхлэх үед түүний гэр бүлээс ихэд дэмждэг байв. Хэрвээ европын өөр оронд картингийн уралдаанд орох бол эцэг эх нь аяллын тэрэгтэй эсвэл суудлын тэргээр даган явдаг байж. Хэдийгээр түүнийг энэ спортоор явахад нь гэр бүл нь чадлынхаа хэрээр санхүүжүүлж байсан ч тэр нэлээд эртнээс гадны дэмжлэг авсан байдаг. Түүний анхны ивээн тэтгэгч нь хөнгөнцагаан обуд үйлдвэрлэгч байв. 1998 онд австрийн ундаа үйлдвэрлэгч Ред Булл түүнийг дэмжин өөрсдийн сургалтанд сургахаар авчээ.

### Монопосто дахь анхны туршлага (2003-2007) 
2003 онд Себастиан Формула спорт руу шилжин оров. Түүний анхны гараа нь германы Формула BMW уралдаанд Айффелланд Расинг багийн өмнөөс уралдсан уралдаан байлаа. Тэр нийт таван уралдаанд түрүүлэн Максимилиан Гөтцийн дараа орон дэд аварга болов. 2004 онд Мюкке Моторспорт багт уралдан германы Формула BMW-н аварга цолыг хүртэхдээ тус улирлын 20 уралдааны 18-д нь түрүүлж нэгэн рекорд тогтоосон байна.

2005 онд Мюкке Моторспорт багтаа үлдэн Формула-3-Евро цуврал уралдаанд шилжин очжээ.

## Статистик 
### Мэргэжлийн тамирчны замнал 
### Формула1-ийн ДАШТ-ний статистик
Дараах статистикийн хүснэгтэд нисгэгчийн Формула-1-ийн дэлхийн аварга шалгаруулах тэмцээнд оролцсон бүх үр дүнг жагсаав.

#### Нийт амжилтын тойм
Мэдээ: 2021 оны зургаадугаар сарын 6, Азербайжаны их шан уралдааны дараа

#### Гран при ялалтууд 
#### Ганцаарчилсан дүн 
## Ном зохиол 
* Wolfgang Förster: *Sebastian Vettel - Tagebuch einer Karriere*. Books on Demand, Norderstedt 2010, ISBN 978-3-8391-7003-8.
* Elmar Brümmer und Ferdi Kräling: *Siegerlächeln: Sebastian Vettel - Das Leben eines Formel 1-Idols*. ISBN 978-3-7688-3430-8.
* Michael Schmidt: *Sebastian Vettel: Vom Kart-Champion zum Formel-1 Weltmeister*. ISBN 978-3-613-03382-5.

## Цахим холбоос 
* Формула-1
* Хуан Мануэль Фанжио

* Феттелийн Себастианы бичсэн болон түүний тухай бичсэн номууд - германы номын сангийн каталогт
* Феттелийн Себастианы албан ёсны цахим хуудас
* Феттелийн Себастианы мэргэжлийн замналын статистик (англиар)

## Эшлэл
Ангилал:Формула 1-ийн дэлхийн аварга
Ангилал:Германы Формула 1 уралдааны нисгэгч
Ангилал:Германы авто уралдаанч
Ангилал:Формула уралдааны нисгэгч (BMW, ADAC)
Ангилал:Формула 1 уралдааны нисгэгч (Ред Булл Расинг)
Ангилал:Формула 1 уралдааны нисгэгч (Торо Россо)
Ангилал:Формула 1 уралдааны нисгэгч (Феррари)
Ангилал:Формула 1 уралдааны нисгэгч (Астон Мартин)
Ангилал:Германы оны шилдэг тамирчин
Ангилал:Мөнгөн лаврын навч шагналтан
Ангилал:Хессений хүндэт иргэн
Ангилал:Германчууд
Ангилал:1987 онд төрсөн